CELEX: 32019R0826
Language: lv
Date: 2019-03-04 00:00:00
Title: Komisijas Deleģētā regula (ES) 2019/826 (2019. gada 4. marts), ar ko attiecībā uz efektīvas siltumapgādes un dzesēšanas potenciāla visaptverošo izvērtējumu saturu groza Eiropas Parlamenta un Padomes Direktīvas 2012/27/ES VIII un IX pielikumu

23.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 137/3
               
            
         KOMISIJAS DELEĢĒTĀ REGULA (ES) 2019/826
         (2019. gada 4. marts),
         ar ko attiecībā uz efektīvas siltumapgādes un dzesēšanas potenciāla visaptverošo izvērtējumu saturu groza Eiropas Parlamenta un Padomes Direktīvas 2012/27/ES VIII un IX pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Direktīvu 2012/27/ES par energoefektivitāti (1) un jo īpaši tās 22. pantu,
         tā kā:
         
                     (1)
                  
                  
                     Ar Direktīvu 2012/27/ES tiek noteikta to visaptverošo izvērtējumu struktūra un saturs, ko dalībvalstis veic siltumapgādes un dzesēšanas efektivitātes potenciāla jomā.
                  
               
                     (2)
                  
                  
                     Direktīvas 2012/27/ES 22. pants un 23. panta 2. punkts Komisiju pilnvaro pieņemt deleģētos aktus VIII un IX pielikuma prasību pielāgošanai.
                  
               
                     (3)
                  
                  
                     Komisija ir izanalizējusi pirmā cikla visaptverošos izvērtējumus. Jaunu datu vākšana, jaunu potenciālu apzināšana un apmaiņa ar siltumapgādes un dzesēšanas efektivitātes paraugpraksēm apstiprina gan visaptverošo izvērtējumu sniegtos ieguvumus, gan to, ka Komisijai jāpieprasa, lai dalībvalstis atjauninātu un darītu zināmus otrā cikla visaptverošos izvērtējumus.
                  
               
                     (4)
                  
                  
                     Izvērtējumi atšķiras metodikas un satura ziņā, tāpēc par jomām, kurās vajadzīgi uzlabojumi, izvirzītas skaidrākas prasības, tehnoloģiskā neitralitāte un labāka saikne ar rīcībpolitiku. Prasības attiecībā uz visaptverošo izvērtējumu saturu ir jāatjaunina pirms otrā cikla, lai palielinātu savāktās informācijas lietderību dalībvalstīm un Komisijai, iesniedzamo informāciju vienkāršotu un uzlabotu saikni ar citiem enerģētikas savienības tiesību aktiem, proti, Eiropas Parlamenta un Padomes Regulu (ES) 2018/1999 (2) par enerģētikas savienības un rīcības klimata politikas jomā pārvaldību, Eiropas Parlamenta un Padomes Direktīvu (ES) 2018/844 (3), ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti, Eiropas Parlamenta un Padomes (ES) 2018/2002 (4), ar ko groza Direktīvu 2012/27/ES par energoefektivitāti, un Eiropas Parlamenta un Padomes Direktīvu (ES) 2018/2001 (5) par no atjaunojamajiem energoresursiem iegūtas enerģijas izmantošanas veicināšanu.
                  
               
                     (5)
                  
                  
                     Plānoto siltumapgādes un aukstumapgādes punktu un centralizētās siltumapgādes pārvades iekārtu apzināšanai piemērots līdzeklis, ko dalībvalstis var izmantot, ir dati par pieteikumiem uz atļaujām.
                  
               
                     (6)
                  
                  
                     Apspriešanās ar dalībvalstīm un iesaistītajām personām par visaptverošo izvērtējumu procesu un atjauninātā VIII pielikuma darba dokumenta projektu notika kopīgajā konsultatīvajā sanāksmē 2018. gada 25. oktobrī.
                  
               
                     (7)
                  
                  
                     Šajā regulā paredzētie pasākumi ir apspriesti ar dalībvalstu ekspertiem saskaņā ar Direktīvas (ES) 2018/2002 22. pantu.
                  
               
                     (8)
                  
                  
                     Tāpēc Direktīvas 2012/27/ES VIII pielikums un IX pielikuma 1. daļa būtu jāpielāgo,
                  
               IR PIEŅĒMUSI ŠO REGULU.
         
            1. pants
            Siltumapgādes un dzesēšanas efektivitātes potenciāls
            
               1.   Direktīvas 2012/27/ES VIII pielikumu aizstāj ar šīs regulas I pielikuma tekstu.
            
            
               2.   Direktīvas 2012/27/ES IX pielikumu groza tā, kā noteikts šīs regulas II pielikumā.
            
         
         
            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 315, 14.11.2012., 1. lpp.
         
         
            (2)  Eiropas Parlamenta un Padomes 2018. gada 11. decembra Regula (ES) 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (OV L 328, 21.12.2018., 1. lpp.).
         
            (3)  Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (OV L 156, 19.6.2018., 75. lpp.).
         
            (4)  Eiropas Parlamenta un Padomes 2018. gada 11. decembra Direktīva (ES) 2018/2002, ar ko groza Direktīvu 2012/27/ES par energoefektivitāti (OV L 328, 21.12.2018., 210. lpp.).
         
            (5)  Eiropas Parlamenta un Padomes 2018. gada 11. decembra Direktīva (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu (OV L 328, 21.12.2018., 82. lpp.).
      
      
         
            I PIELIKUMS
            
               VIII pielikuma grozījums
            
            Direktīvas 2012/27/ES VIII pielikumu aizstāj ar šādu:
            
               
                  
                     “VIII PIELIKUMS
                     
                        Siltumapgādes un dzesēšanas efektivitātes potenciāls
                     
                     Valsts siltumapgādes un dzesēšanas potenciāla visaptverošajā izvērtējumā, kas minēts 14. panta 1. punktā, iekļauj un balstās uz šādu informāciju:
                     
                        I daļa
                     
                     
                        PĀRSKATS PAR SILTUMAPGĀDI UN DZESĒŠANU
                     
                     1.   Siltumapgādes un dzesēšanas pieprasījums, ko nosaka pēc novērtētās lietderīgās enerģijas (1) un skaitliski izteiktā enerģijas galapatēriņa (GWh gadā) (2) pa nozarēm:
                     
                                 a)
                              
                              
                                 mājokļu nozare;
                              
                           
                                 b)
                              
                              
                                 pakalpojumu nozare;
                              
                           
                                 c)
                              
                              
                                 rūpniecības nozare;
                              
                           
                                 d)
                              
                              
                                 jebkura cita nozare, kas atsevišķi veido vairāk nekā 5 % no kopējā valsts lietderīgās siltumapgādes un dzesēšanas pieprasījuma.
                              
                           2.   Apzinātā vai – 2. punkta a) apakšpunkta i) punkta gadījumā – apzinātā vai aplēstā pašreizējā siltumapgāde un aukstumapgāde:
                     
                                 a)
                              
                              
                                 pa tehnoloģijām (GWh gadā) (3) 1. punktā minētajās nozarēs, ja iespējams, enerģiju, kas iegūta no fosilajiem energoresursiem, nošķirot no tās, kas iegūta no atjaunojamajiem energoresursiem:
                                 
                                             i)
                                          
                                          
                                             ko uz vietas nodrošina mājokļos un pakalpojumu nozares objektos, izmantojot:
                                             
                                                         —
                                                      
                                                      
                                                         tikai siltuma ražošanai paredzētus katlus,
                                                      
                                                   
                                                         —
                                                      
                                                      
                                                         augstas efektivitātes siltumenerģijas un elektroenerģijas koģenerāciju,
                                                      
                                                   
                                                         —
                                                      
                                                      
                                                         siltumsūkņus,
                                                      
                                                   
                                                         —
                                                      
                                                      
                                                         citas lokālas tehnoloģijas un avotus;
                                                      
                                                   
                                       
                                             ii)
                                          
                                          
                                             ko uz vietas nodrošina tādos objektos, kas nav ne pakalpojumu nozares objekti, ne mājokļi, izmantojot:
                                             
                                                         —
                                                      
                                                      
                                                         tikai siltuma ražošanai paredzētus katlus,
                                                      
                                                   
                                                         —
                                                      
                                                      
                                                         augstas efektivitātes siltumenerģijas un elektroenerģijas koģenerāciju,
                                                      
                                                   
                                                         —
                                                      
                                                      
                                                         siltumsūkņus,
                                                      
                                                   
                                                         —
                                                      
                                                      
                                                         citas lokālas tehnoloģijas un avotus;
                                                      
                                                   
                                       
                                             iii)
                                          
                                          
                                             ko nodrošina ārpus objektiem, izmantojot:
                                             
                                                         —
                                                      
                                                      
                                                         augstas efektivitātes siltumenerģijas un elektroenerģijas koģenerāciju,
                                                      
                                                   
                                                         —
                                                      
                                                      
                                                         siltuma pārpalikumu jeb atlikumsiltumu,
                                                      
                                                   
                                                         —
                                                      
                                                      
                                                         citas nelokālas tehnoloģijas un avotus;
                                                      
                                                   
                                       
                           
                                 b)
                              
                              
                                 apzinātās iekārtas, kam ir siltuma vai aukstuma pārpalikumi, un to siltumapgādes vai aukstumapgādes potenciāls (GWh gadā):
                                 
                                             i)
                                          
                                          
                                             termiskās jaudas ražošanas iekārtas, kuras var piegādāt siltuma pārpalikumu vai tikt pielāgotas siltuma pārpalikuma piegādei un kuru kopējā ievadītā siltumjauda pārsniedz 50 MW;
                                          
                                       
                                             ii)
                                          
                                          
                                             siltumenerģijas un elektroenerģijas koģenerācijas iekārtas, kuras izmanto I pielikuma II daļā minētās tehnoloģijas un kuru kopējā ievadītā siltumjauda pārsniedz 20 MW;
                                          
                                       
                                             iii)
                                          
                                          
                                             atkritumu incinerācijas stacijas;
                                          
                                       
                                             iv)
                                          
                                          
                                             atjaunojamo energoresursu iekārtas, kuru kopējā ievadītā siltumjauda pārsniedz 20 MW, izņemot 2. punkta b) apakšpunkta i) un ii) punktā minētās iekārtas, kas ražo siltumu un aukstumu, izmantojot atjaunojamo energoresursu enerģiju;
                                          
                                       
                                             v)
                                          
                                          
                                             rūpnieciskas iekārtas, kuru kopējā ievadītā siltumjauda pārsniedz 20 MW un kuras var nodrošināt siltuma pārpalikumu;
                                          
                                       
                           
                                 c)
                              
                              
                                 ziņotais atjaunojamo energoresursu un siltuma vai aukstuma pārpalikuma enerģijas īpatsvars centralizētās siltumapgādes un aukstumapgādes (4) sektora enerģijas galapatēriņā pēdējos piecos gados saskaņā ar Direktīvu (ES) 2018/2001.
                              
                           3.   Karte, kura aptver visu valsts teritoriju un kurā norāda (vienlaikus aizsargājot komerciāli sensitīvu informāciju)
                     
                                 a)
                              
                              
                                 siltumapgādes un dzesēšanas pieprasījuma zonas, kas izriet no 1. punkta analīzes, izmantojot konsekventus kritērijus, lai fokusā būtu energoietilpīgas zonas pašvaldībās un konurbācijās;
                              
                           
                                 b)
                              
                              
                                 pašreizējos siltumapgādes un aukstumapgādes punktus, kas minēti 2. punkta b) apakšpunktā, un centralizētās siltumapgādes pārvades iekārtas;
                              
                           
                                 c)
                              
                              
                                 tāda tipa plānotos siltumapgādes un aukstumapgādes punktus, kas aprakstīti 2. punkta b) apakšpunktā, un centralizētās siltumapgādes pārvades iekārtas.
                              
                           4.   Siltumapgādes un dzesēšanas pieprasījuma tendenču prognoze, kas ļauj gūt priekšstatu par nākamajiem 30 gadiem (GWh), jo īpaši ņemot vērā nākamo 10 gadu prognozes, pieprasījuma izmaiņas ēkās un dažādās rūpniecības nozarēs, kā arī ar pieprasījuma pārvaldību saistīto rīcībpolitiku un stratēģiju –, piem., Direktīvā (ES) 2018/844 paredzēto ēku renovācijas ilgtermiņa stratēģiju – ietekmi.
                     
                        II daļa
                     
                     
                        MĒRĶI, STRATĒĢIJAS UN POLITIKAS PASĀKUMI
                     
                     5.   Plānotais dalībvalsts devums nacionālajos mērķos, mērķrādītājos un devumos piecās enerģētikas savienības dimensijās, kas paredzēts Regulas (ES) 2018/1999 3. panta 2. punkta b) apakšpunktā, panākts ar siltumapgādes un dzesēšanas [aukstumapgādes] efektivitāti, jo īpaši saistībā ar 4. panta b) punkta 1)–4) apakšpunktu un 15. panta 4. punkta b) apakšpunktu, norādot, kurš no šiem elementiem ir papildu elements salīdzinājumā ar integrētajiem nacionālajiem enerģētikas un klimata plāniem.
                     6.   Vispārīgs pārskats par pašreizējām rīcībpolitikām un pasākumiem, kuri aprakstīti jaunākajā ziņojumā, kas iesniegts saskaņā ar Regulas (ES) 2018/1999 3., 20., 21. pantu un 27. panta a) punktu.
                     
                        III daļa
                     
                     
                        SILTUMAPGĀDES UN DZESĒŠANAS EFEKTIVITĀTES EKONOMISKĀ POTENCIĀLA ANALĪZE
                     
                     7.   Dažādu siltumapgādes un dzesēšanas tehnoloģiju ekonomiskā potenciāla analīze (5), kura jāveic attiecībā uz visu valsts teritoriju, izmantojot 14. panta 3. punktā minēto izmaksu un ieguvumu analīzi, un kurā jānosaka alternatīvi scenāriji efektīvākām siltumapgādes un dzesēšanas tehnoloģijām, kurās izmanto atjaunojamos energoresursus, attiecīgā gadījumā enerģiju, kas iegūta no fosilajiem energoresursiem, nošķirot no enerģijas no atjaunojamajiem energoresursiem.
                     Būtu jāapsver šādas tehnoloģijas:
                     
                                 a)
                              
                              
                                 rūpnieciskais siltuma un aukstuma pārpalikums;
                              
                           
                                 b)
                              
                              
                                 atkritumu incinerācija;
                              
                           
                                 c)
                              
                              
                                 augstas efektivitātes koģenerācija;
                              
                           
                                 d)
                              
                              
                                 atjaunojamie energoresursi (piem., ģeotermālā enerģija, saules siltumenerģija un biomasa), izņemot tos, ko izmanto augstas efektivitātes koģenerācijā;
                              
                           
                                 e)
                              
                              
                                 siltumsūkņi;
                              
                           
                                 f)
                              
                              
                                 siltuma un aukstuma zudumu samazināšana pašreizējos centralizētajos tīklos.
                              
                           8.   Ekonomiskā potenciāla analīzē iekļauj šādus posmus un apsvērumus.
                     
                                 a)
                              
                              
                                 Apsvērumi:
                                 
                                             i)
                                          
                                          
                                             izmaksu un ieguvumu analīzē 14. panta 3. punkta vajadzībām ietver ekonomisko analīzi, kurā ņem vērā sociālekonomiskos un vidiskos faktorus (6), un finansiālu analīzi, ko veic, lai projektus novērtētu no investoru viedokļa. Gan ekonomiskajā, gan finansiālajā analīzē par novērtēšanas kritēriju izmanto neto pašreizējo vērtību;
                                          
                                       
                                             ii)
                                          
                                          
                                             par atskaites punktu būtu jāņem pamatscenārijs, tajā būtu jāņem vērā rīcībpolitikas šā visaptverošā izvērtējuma sagatavošanas laikā (7), un tam vajadzētu jābūt sasaistītam ar datiem, kas savākti saskaņā ar šā pielikuma I daļu un II daļas 6. punktu;
                                          
                                       
                                             iii)
                                          
                                          
                                             pamatscenārijam alternatīvajos scenārijos būtu jāņem vērā Regulas (ES) 2018/1999 energoefektivitātes un atjaunojamo energoresursu mērķi. Katrā scenārijā salīdzinājumā ar pamatscenāriju aplūko šādus elementus:
                                             
                                                         —
                                                      
                                                      
                                                         to tehnoloģiju ekonomiskais potenciāls, ko pārbauda, par kritēriju izmantojot neto pašreizējo vērtību,
                                                      
                                                   
                                                         —
                                                      
                                                      
                                                         siltumnīcefekta gāzu emisiju samazinājumi,
                                                      
                                                   
                                                         —
                                                      
                                                      
                                                         primārās enerģijas ietaupījums (GWh gadā),
                                                      
                                                   
                                                         —
                                                      
                                                      
                                                         ietekme uz atjaunojamo energoresursu īpatsvaru valsts energoresursu struktūrā.
                                                      
                                                   Scenārijus, kas nav iespējami tehnisku iemeslu, finansiālu iemeslu vai valstu tiesību aktu dēļ, var jau sākotnējās izmaksu un ieguvumu analīzes stadijās no tās izslēgt, ja to pamato ar rūpīgiem, skaidri formulētiem un labi dokumentētiem apsvērumiem.
                                             Izvērtējumā un lēmumu pieņemšanā būtu jāņem vērā izmaksas un enerģijas ietaupījumi no lielāka enerģijas piegādes elastīguma un labākas elektrotīklu ekspluatācijas analizētajos scenārijos, tostarp aiztaupītās izmaksas un ietaupījumi no mazākām investīcijām infrastruktūrā.
                                          
                                       
                           
                                 b)
                              
                              
                                 Izmaksas un ieguvumi
                                 Izmaksas un ieguvumi, kas minēti 8. punkta a) apakšpunktā, ietver vismaz šādus ieguvumus un izmaksas:
                                 
                                             i)
                                          
                                          
                                             ieguvumi:
                                             
                                                         —
                                                      
                                                      
                                                         ieguvumi patērētājam no izlaides (siltumapgāde, dzesēšana un elektroenerģija),
                                                      
                                                   
                                                         —
                                                      
                                                      
                                                         ārējie ieguvumi, piemēram, ar vidi, siltumnīcefekta gāzu emisijām, veselību un drošību saistīti ieguvumi, ciktāl iespējams,
                                                      
                                                   
                                                         —
                                                      
                                                      
                                                         ietekme uz darba tirgu, energoapgādes drošība un konkurētspēja, ciktāl iespējams;
                                                      
                                                   
                                       
                                             ii)
                                          
                                          
                                             izmaksas:
                                             
                                                         —
                                                      
                                                      
                                                         staciju un aprīkojuma kapitālizmaksas,
                                                      
                                                   
                                                         —
                                                      
                                                      
                                                         saistīto energotīklu kapitālizmaksas,
                                                      
                                                   
                                                         —
                                                      
                                                      
                                                         mainīgās un fiksētās ekspluatācijas izmaksas,
                                                      
                                                   
                                                         —
                                                      
                                                      
                                                         enerģijas izmaksas,
                                                      
                                                   
                                                         —
                                                      
                                                      
                                                         ar vidi, veselību un drošību saistītās izmaksas, ciktāl iespējams,
                                                      
                                                   
                                                         —
                                                      
                                                      
                                                         darba tirgus izmaksas, energoapgādes drošība un konkurētspēja, ciktāl iespējams;
                                                      
                                                   
                                       
                           
                                 c)
                              
                              
                                 pamatscenārijam relevantie scenāriji:
                                 ņem vērā visus pamatscenārijam relevantos scenārijus, tostarp efektīvas individuālās siltumapgādes un dzesēšanas nozīmi.
                                 
                                             i)
                                          
                                          
                                             Lai plānošanas nolūkā noteiktu visizmaksefektīvāko un vislietderīgāko siltumapgādes vai dzesēšanas risinājumu – salīdzinājumā ar pamatscenāriju – konkrētai ģeogrāfiskajai teritorijai, izmaksu un ieguvumu analīze var aptvert vai nu vienu projektu, vai (plašākam vietējam, reģionālam vai nacionālam novērtējumam) projektu grupu;
                                          
                                       
                                             ii)
                                          
                                          
                                             dalībvalstis izraugās kompetentās iestādes, kas atbildīgas par izmaksu un ieguvumu analīzes veikšanu saskaņā ar 14. pantu. Tās iesniedz detalizētas metodikas un pieņēmumus saskaņā ar šo pielikumu, kā arī izveido un publisko procedūras ekonomiskās analīzes veikšanai;
                                          
                                       
                           
                                 d)
                              
                              
                                 robežas un integrēta pieeja:
                                 
                                             i)
                                          
                                          
                                             ģeogrāfiskā robeža aptver piemērotu, precīzi noteiktu ģeogrāfisku zonu;
                                          
                                       
                                             ii)
                                          
                                          
                                             izmaksu un ieguvumu analīzē ņem vērā visus relevantos centralizētos vai decentralizētos sistēmas un ģeogrāfiskajās robežās pieejamos apgādes resursus, tostarp šā pielikuma III daļas 7. punktā aplūkotās tehnoloģijas, kā arī siltumapgādes un dzesēšanas pieprasījuma tendences un raksturojumu;
                                          
                                       
                           
                                 e)
                              
                              
                                 pieņēmumi:
                                 
                                             i)
                                          
                                          
                                             dalībvalstis norāda, kādi pieņēmumi par galveno ielaides un izlaides faktoru cenām un diskonta likmi ir izmaksu un ieguvumu analīzes pamatā;
                                          
                                       
                                             ii)
                                          
                                          
                                             diskonta likmi, ko izmanto ekonomiskajā analīzē, lai aprēķinātu neto pašreizējo vērtību, izvēlas saskaņā ar Eiropas vai nacionālajām vadlīnijām;
                                          
                                       
                                             iii)
                                          
                                          
                                             dalībvalstis izmanto valsts, Eiropas vai starptautiskas enerģijas cenu attīstības prognozes, attiecīgā gadījumā – valsts un/vai reģionālā/vietējā kontekstā;
                                          
                                       
                                             iv)
                                          
                                          
                                             cenas, kas izmantotas ekonomiskajā analīzē, atspoguļo sociālekonomiskās izmaksas un ieguvumus. Cik vien iespējams, t. i., ja pastāv tirgus cena vai tā jau ir iekļauta Eiropas vai valsts tiesību aktos, būtu jāņem vērā ārējās izmaksas, piemēram, negatīva ietekme uz vidi un veselību;
                                          
                                       
                           
                                 f)
                              
                              
                                 jutīguma analīze:
                                 
                                             i)
                                          
                                          
                                             lai novērtētu projekta vai projektu grupas izmaksas un ieguvumus, ir jāveic jutīguma analīze, kuras pamatā ir mainīgi faktori, kam ir būtiska ietekme uz aprēķinu rezultātiem, piemēram, atšķirīgas enerģijas cenas, pieprasījuma līmeņi, diskonta likmes un citi faktori.
                                          
                                       
                           
                        IV daļa
                     
                     
                        POTENCIĀLĀS JAUNĀS STRATĒĢIJAS UN POLITIKAS PASĀKUMI
                     
                     9.   Pārskats par jauniem leģislatīviem un neleģislatīviem politikas pasākumiem (8), ar kuriem iecerēts realizēt ekonomisko potenciālu, kas apzināts saskaņā ar 7. un 8. punktu, un šādiem to paredzamajiem aspektiem:
                     
                                 a)
                              
                              
                                 siltumnīcefekta gāzu emisiju samazinājumi;
                              
                           
                                 b)
                              
                              
                                 primārās enerģijas ietaupījums (GWh gadā);
                              
                           
                                 c)
                              
                              
                                 ietekme uz augstas efektivitātes koģenerācijas īpatsvaru;
                              
                           
                                 d)
                              
                              
                                 ietekme uz atjaunojamo energoresursu īpatsvaru valsts energoresursu struktūrā un siltumapgādes un dzesēšanas nozarē;
                              
                           
                                 e)
                              
                              
                                 saikne ar valsts finanšu plānošanu un izmaksu aiztaupījumiem publiskā sektora budžetā un tirgus dalībniekiem;
                              
                           
                                 f)
                              
                              
                                 aplēse par publiskā atbalsta pasākumiem, ja tādi ir, norādot to gada budžetu un potenciālo atbalsta elementu.
                              
                           
               ”
            
               (1)  Siltumenerģijas daudzums, kas vajadzīgs, lai apmierinātu tiešo lietotāju pieprasījumu pēc siltumapgādes un dzesēšanas.
            
               (2)  Būtu jāizmanto jaunākie pieejamie dati.
            
               (3)  Būtu jāizmanto jaunākie pieejamie dati.
            
               (4)  Ja saskaņā ar Direktīvas (ES) 2018/2001 35. pantu ir izstrādāta metodika tam, kā aprēķināt atjaunojamās enerģijas daudzumu, ko izmanto aukstumapgādei un centralizētai aukstumapgādei, “atjaunojamo energoresursu aukstumapgādes” apzināšanu veic saskaņā ar minēto direktīvu. Līdz tam to veic saskaņā ar piemērotu valsts metodiku.
            
               (5)  Analizējot ekonomisko potenciālu, būtu jānorāda, kāds enerģijas daudzums (GWh) gadā iegūstams ar katru analizēto tehnoloģiju. Būtu jāņem vērā arī energosistēmas ierobežojumi un tās elementu mijiedarbība. Analīzē var izmantot modeļus, kuru pamatā ir pieņēmumi, ka darbībās izmanto izplatītu veidu tehnoloģijas vai sistēmas.
            
               (6)  Tostarp Direktīvas (ES) 2018/2001 15. panta 7. punktā minēto novērtējumu.
            
               (7)  Termiņš, līdz kuram esošās rīcībpolitikas ņem vērā pamatscenārija izstrādē, ir tā gada beigas, kas ir pirms gada, līdz kura beigām ir jāiesniedz visaptverošais izvērtējums. Citiem vārdiem sakot, rīcībpolitikas, kas ieviestas viena gada laikā pirms visaptverošā izvērtējuma iesniegšanas termiņa, vērā nav jāņem.
            
               (8)  Šajā pārskatā iekļauj finansēšanas pasākumus un programmas, kas varētu tikt pieņemti visaptverošā izvērtējuma periodā, neskarot atsevišķu paziņojumu par valsts atbalsta shēmām valsts atbalsta novērtējumam.
         
      
      
         
            II PIELIKUMS
            
               Direktīvas 2012/27/ES IX pielikuma grozījums
            
            Direktīvas 2012/27/ES IX pielikuma 1. daļu svītro.